நுணங்கு மறைபாடி யாடிவேடம் பயின்றாரும் இணங்கு மலைமகளோ டிருகூறொன்றாய் இசைந்தாரும் வணங்குஞ் சிறுத்தொண்டர் வைகலேத்தும் வாழ்த்துங்கேட் டணங்கும் பழையனூர் ஆலங்காட்டெம் அடிகளே. கணையும் வரிசிலையும் எரியுங்கூடிக் கவர்ந்துண்ண இணையில் எயின்மூன்றும் எரித்திட்டாரெம் இறைவனார் பிணையுஞ் சிறுமறியுங் கலையுமெல்லாங் கங்குல்சேர்ந் தணையும் பழையனூர் ஆலங்காட்டெம் அடிகளே.